**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.10.2018, ora 8.00 – 17.10.2018, ora 8.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 17.10.2018, ora 7.00**

**RÂURI**

Debitele au fost, în general, staţionare.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe cursul mijlociu si inferior al Moldovei, cursurile superioare ale Sucevei şi Trotuşului, cursul mijlociu al Siretului şi pe unele râuri din Dobrogea și mai mici (10-30% din mediile multianuale lunare) pe râurile din bazinele hidrografice Tur, Lăpuș, Bistra, Moravița, Nera, Bârlad, Jijia şi pe unii afluenţi din bazinele superioare ale Crișului Negru (Holod, Teuz) și Argeşului (R. Doamnei, Vâlsan).

Nivelurile pe râuri la staţiile hidrometrice se situează sub **COTELE DE ATENŢIE**.

Debitele vor fi, în general, staţionare.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

Debitul la intrarea în ţară (secţiunea Baziaş) în intervalul 16.10 – 17.10.2018 a fost în scădere, având valoarea de 2050 m3/s, sub media multianuală a lunii octombrie (3850 m3/s).

În aval de Porţile de Fier debitele au fost în scădere.

Debitul la intrarea în ţară (secţiunea Baziaş) va fi staţionar (2050 m3/s).

În aval de Porţile de Fier debitele vor fi în scădere.

**2.** **Situaţia meteorologică în intervalul 16.10.2018, ora 8.00 – 17.10.2018, ora 6.00**

**ÎN ŢARĂ**

Vremea s-a menținut frumoasă și deosebit de caldă în cea mai mare parte a țării. Cerul a fost mai mult senin, iar vântul a suflat slab și moderat. Temperaturile maxime au fost cuprinse între 18 grade la Sulina și 26 de grade la Reșița și Caransebeș. La ora 06.00, se înregistrau valori termice cuprinse între -2 grade la Miercurea Ciuc și 17 grade la Dumbrăvița de Codru, Șiria, Oravița și Sulina.

**LA BUCUREŞTI**

Vremea a fost în continuare frumoasă și deosebit de caldă. Cerul a fost senin, iar vântul a suflat slab până la moderat. Temperatura maximă a fost de 23 de grade la Afumați și 24 de grade la Filaret și Băneasa, iar la ora 06.00 se înregistrau 6 grade la Băneasa, 9 grade la Filaret și 10 grade la Afumați.

**3. Prognoza meteorologică în intervalul 17.10.2018, ora 8.00 – 18.10.2018, ora 8.00**

**ÎN ŢARĂ**

Vremea va fi predominant frumoasă, cu valori termice mult mai ridicate decât mediile climatologice specifice datei, mai ales în jumătatea de nord a teritoriului. Temperaturile maxime vor fi cuprinse între 19 și 26 de grade, iar cele minime, în general, între 3 și 13 grade. Cerul va fi variabil spre mai mult senin în cursul zilei, dar cu unele înnorări noaptea, în extremitatea sudică și de sud-est, unde, cu totul izolat va ploua slab. Vântul va sufla slab și moderat, cu unele intensificări pe crestele munților, în sudul Banatului, iar în prima parte a intervalului și în sud-estul țării. Izolat, în zonele joase de relief, vor fi condiții de ceață.

**LA BUCUREŞTI**

Vremea va fi în general frumoasă, cu un regim termic caracterizat de valori mai ridicate decât cele climatologic specifice datei. Cerul va fi variabil, iar vântul va sufla slab și moderat. Temperatura maximă se va situa în jurul valorii de 23 de grade, iar cea minimă de 9...10 grade, mai scăzută în zona preorășenească.

***II. CALITATEA APELOR***

Nu s-au inregistrat evenimente deosebite.

***III. CALITATEA MEDIULUI***

1. **În domeniul aerului**

Nu s-au inregistrat evenimente deosebite.

**2. În domeniul solului şi vegetaţiei**

***Comisariatul Județean Brașov din cadrul Gărzii Naționale de Mediu*** informează despre producerea, la data de 16.10.2018, la ora ora 13.30, unui incendiu forestier pe raza OS FĂGĂRAȘ, UP II FĂGĂRAȘ, ua 807, în fond forestier de stat, zona Vistea. Pentru stingere au intervenit reprezentanți ai OS FĂGĂRAȘ. Cauzele declanșării incendiului sunt necunoscute.

***Comisariatul Județean Harghita din cadrul Gărzii Naționale de Mediu*** informează despre producerea, la data de 16.10.2018, la ora 10.00, unui incendiu de vegetație pe o suprafață de cca. 4 ha pe teritoriul administrativ al mun. Miercurea Ciuc, fiind afectată turbăria (ROSPA0034), în localitate simțindu-se miros intens de turbă arsă. Echipajele ISU Oltul acționează pentru lichidarea focarelor.

**3. În domeniul supravegherii radioactivităţii mediului**

Menționăm că, pentru factorii de mediu urmăriți, nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**